Ego Johannes Nicons, burgensis Cluniacensis, notum facio universis presentes litteras inspecturis, quod cum ego haberem, tenerem et possiderem sex solidos Cluniacensium censuales super quadam vinea sita en Crai, juxta clausum Sancti Lazari, que fuit quondam Constantini Reguei, et quam vineam Aynardus Bolloudi vendidit venerabilibus et religiosis viris domino Yvoni, miseratione divina abbati Cluniacensi, et conventui ejusdem loci, ego supradictos sex solidos Cluniacensium censuales mihi super dictam vineam, ut dictum est, debitos vendo, quicto, cedo penitus et concedo predictis domino abbati et conventui Cluniacensi et eorum successoribus in perpetuum, precio centum solidorum Cluniacensium mihi traditorum et solutorum in bona pecunia numerata; promittens per juramentum meum corporaliter prestitum contra dictam venditionem per me vel per alium non venire nec contravenire volenti consentire, et quod aliquid in eadem vinea de cetero non reclamabo nec reclamari a me vel meis permittam, exceptioni non numerate et non habite pecunie penitus renunciando. In cujus rei testimonium sigillum meum presentibus apposui. Datum anno Domini Mº CCº octogesimo primo, mense junii.